NÚMERO ............

**ESCRIPTURA DE DIVORCI DE COMÚ ACORD**

............ (*lloc*), .... de ..... de dos mil ......

Davant meu, ............, notari/ària de l’Il·lustre Col·legi Notarial de Catalunya,

**COMPAREIXEN**

Els cònjuges senyor/a ............ i senyor/a ............

Els fills comuns majors d’edat: ............. (*Si han de consentir, quan hi hagi mesures que els afectin pel fet de no tenir ingressos propis i conviure en el domicili conjugal.*)

L’advocat/da Sr./a ............, major d’edat, amb domicili professional a ............ (*municipi*), carrer ............, núm. ...., amb DNI ........... i amb carnet professional número ...... .

(*Si compareix més d’un advocat/da, indiqueu la informació del paràgraf anterior per a cadascun/a*.)

INTERVENEN en nom i interès propi. Els advocats/des manifesten que són lletrats/des en exercici, amb plenes facultats per a prestar l’assessorament legal requerit per a aquest atorgament. Les persones atorgants tenen, al meu entendre, la capacitat legal necessària per a atorgar aquesta escriptura de divorci i

**DIUEN**

**I.** Que el senyor/a ............ i el senyor/a ............ van contraure matrimoni el dia ............ a ............ (*municipi*), que es va inscriure en el Registre Civil de ............ (*municipi*), al volum ..., pàgina ..., la qual cosa m’acrediten mitjançant el llibre de família.

**II.** Que el seu últim domicili comú era a ............ (*municipi*), carrer ............, núm. ...., segons acrediten mitjançant el certificat d’empadronament. (*O bé mitjançant la informació que consta al DNI d’ambdues persones compareixents, segons escaigui*.)

**III.** Que les persones compareixents estan casades en el règim supletori legal a Catalunya de separació de béns. (*O bé en el règim supletori legal a ............ (comunitat autònoma) de ............ (règim matrimonial); o en règim de ............, pel fet d’haver-ho pactat en l’escriptura de capítols matrimonials atorgada davant el notari de ............ (municipi), el dia ............, número ... de protocol, segons escaigui.*)

**IV.** Que no tenen descendents comuns, segons resulta del llibre de família exhibit. (*Altres opcions:* Que tenen ... descendents comuns, ............ (*nom de les persones descendents), majors d’edat (o emancipats) i no incapacitats judicialment, segons resulta del llibre de família.*)

**V.** Que tots dos cònjuges declaren la seva voluntat expressa de divorciar-se i, amb aquesta finalitat, han confeccionat un conveni regulador dels efectes del divorci, estès en ... (*nombre*) fulls mecanografiats per una sola cara (*o* *per ambdues cares, segons escaigui*), el qual queda incorporat a aquesta matriu, signat per ambdós en tots els fulls.

**VI.** Que aquest conveni no ha estat presentat anteriorment a un altre notari/ària o secretari/ària judicial que l’hagi rebutjat pels motius recollits en l’article 90.2 del Codi civil.

**VII.** I que, exposat l’anterior,

**ATORGUEN:**

**PRIMER.** El senyor/a ............ i el senyor/a ............ atorguen de mutu acord el seu divorci, mitjançant la subscripció del conveni regulador que ha quedat incorporat a aquesta matriu, que ratifiquen en tots els seus extrems.

Les persones descendents consenten aquest conveni regulador respecte de les mesures que els afecten, pel fet de no tenir ingressos propis i conviure en el domicili familiar. (*Incloeu-hi aquest paràgraf només si escau.*)

**SEGON.** El senyor/a ............ i el senyor/a ............ han estat assistits en aquest atorgament pel lletrat/da en exercici, el senyor/a ............, que signa també aquesta escriptura, per deixar constància de la seva presència i de l’assistència prestada. (*Si escau, indiqueu el nom de totes les persones lletrades i redacteu aquest paràgraf en plural.*)

**TERCER.** El senyor/a ............ i el senyor/a ............ declaren extingit el règim econòmic matrimonial de separació de béns. (*Altres opcions: declaren extingit i liquidat el règim de guanys, o de ............ (règim matrimonial) en la forma pactada en el conveni regulador incorporat*) i revocats els poders que haguessin atorgat entre ells.

**QUART.** Atès que no és possible remetre una còpia d’aquesta escriptura per mitjans electrònics a l’Oficina General del Registre Civil pel fet que no existeix la infraestructura tecnològica necessària, em requereixen perquè en remeti una còpia autoritzada en paper al Registre Civil corresponent al lloc de celebració del matrimoni als efectes de la seva inscripció, d’acord amb l’article 83 del Codi civil. Faré constar per diligència, a continuació d’aquesta matriu, el compliment d’aquest requeriment.

**CINQUÈ.** Declaro els cònjuges divorciats, i els adverteixo que el divorci només perjudicarà tercers de bona fe a partir de la seva inscripció al Registre Civil.

He preguntat explícitament als atorgants en quina llengua volen que es redacti aquesta escriptura, i han escollit fer-ho en català, d’acord amb l’article 14 de la Llei 1/1998, de 7 de gener, de política lingüística.

**PROTECCIÓ DE DADES DE CARÀCTER PERSONAL**

De conformitat amb el que estableix la normativa vigent en matèria de protecció de dades de caràcter personal, informo les persones compareixents que les seves dades seran incorporades al sistema de tractament titularitat de la notaria que serveixo, *............* (*nom de la notaria*), amb NIF *............* i domicili al carrer *............*, número ... de *............* (*municipi*), amb la finalitat de prestar-los els serveis notarials requerits. En compliment de la normativa vigent, les informo que les dades seran conservades durant el període legalment establert.

Les informo també que les seves dades seran comunicades a les administracions públiques que hi tinguin dret de conformitat amb una norma amb rang de llei.

D’acord amb els drets que els confereix la normativa vigent en matèria de protecció de dades, poden exercir els drets d’accés, rectificació, limitació de tractament, supressió, portabilitat i oposició al tractament de les seves dades de caràcter personal, així com del consentiment prestat per al tractament d’aquestes, dirigint la seva petició a l’adreça postal indicada més amunt o a l’adreça electrònica *............*

Amb la signatura d’aquest document, les persones compareixents atorguen el consentiment explícit per al tractament de les dades esmentades anteriorment.

**AIXÍ HO DIUEN I ATORGUEN**

Llegeixo aquest document per la seva elecció, l’aproven i el signen amb mi.

D’haver identificat les persones compareixents mitjançant els documents d’identitat indicats, ja que no les conec personalment; del fet que el seu consentiment ha estat prestat lliurement; que aquest atorgament s’adequa a la legalitat i a la voluntat degudament informada de les persones atorgants, i de tota la resta del contingut d’aquest instrument públic estès en ... (*nombre*) fulls de paper per a documents notarials, els números dels quals són el d’aquest full i els ... anteriors en ordre, jo, el notari/ària, **en dono fe**.

|  |  |
| --- | --- |
| (*Signatura del**notari/ària*) | (*Signatura de les**persones compareixents*) |

**DILIGÈNCIA RELATIVA A L’ESCRIPTURA NÚMERO .... DE PROTOCOL, AMB DATA ... DE .... DE DOS MIL ......** El dia ... de ... de dos mil ......., jo, *............*, notari/ària de l’Il·lustre Col·legi Notarial de Catalunya amb residència a ............, **FAIG CONSTAR:** que als efectes de la inscripció al Registre Civil del divorci practicat, **he remès** al Registre Civil del municipi de *............* una còpia autèntica d’aquesta escriptura, la qual cosa justifico amb el resguard d’enviament de correus que protocol·litzo.

Dono fe del que he consignat en aquesta diligència, estesa en aquest foli de paper per a documents notarials.

(*Signatura del notari/ària*)

*Nota: el Col·legi Notarial de Catalunya ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94